Okresná prokuratúra Košice II 
Mojmírova 5, 040 46 Košice 1 	

Sp. zn. : 2 Pv 839/14/8803	Košice II, 20.4.2015
EEČ : 2-64-111-2015

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 214 odsek 1 Trestného poriadku postupujem vec trestného stíhania obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Okresnému  úradu XXXXX

	V trestnej veci vedenej proti obvinenému XXXXX pre prečin ublíženia na zdraví podľa §  156 ods. 1, ods. 2  písm. a) Trestného zákona,  ktorého sa mal dopustiť tak, že :

dňa 19.12.2014 v čase okolo 19.15 hod. v Košiciach - Šaci, v byte na XXXXX v stave opitosti a po predchádzajúcom verbálnom konflikte so svojou manželkou pošk.  XXXXX., túto fyzicky napadol tak, že po nej hodil stolnú lampu a tanier , čím poškodenej XXXXX spôsobil  zranenie, a to  pomliaždenie ľavej spánkovo-temennej oblasti hlavy s tržnou cca 0,1 cm ranou s dobou liečenia do 7 dní.

pretože výsledky vyšetrovania preukazujú, že nejde o trestný čin, ale ide o skutok, ktorý by mohol byť priestupkom
Odôvodnenie:
Poverený príslušník  Okresného riaditeľstva PZ, Obvodného oddelenia  XXXXX - Šaca uznesením podľa § 199 ods. 1 Trestného poriadku sp.zn. XXXXX z  19.12. 2014  začal trestné stíhanie za prečin ublíženia na zdraví podľa §  156 ods. 1, ods. 2  písm. a) Trestného zákona  a za  prečin  nebezpečného vyhrážania podľa § 360 ods. 1, ods. 2  písm. b) Trestného zákona na tom skutkovom základe , ako je to uvedené vo výrokovej časti citovaného uznesenia.

Následne poverený príslušník  Okresného riaditeľstva PZ, Obvodného oddelenia  XXXXX - Šaca uznesením podľa § 206 ods. 1 Tr. por. z  20.12.2012 vyššie uvedenej spisovej značky  vzniesol obvinenie XXXXX okrem iného aj za prečin ublíženia na zdraví podľa §  156 ods. 1, ods. 2  písm. a) Trestného zákona  , na tom ako je to uvedené vo výrokovej časti predmetného rozhodnutia.

	Vykonaným vyšetrovaním bolo zistené, že obvinený ( ďalej len ,, obv. „ ) XXXXX dňa 19.12.2014 v čase okolo 19.15 hod. v Košiciach - Šaci, v byte na XXXXX v stave opitosti a po predchádzajúcom verbálnom konflikte so svojou manželkou pošk.  XXXXX., túto fyzicky napadol tak, že po nej hodil stolnú lampu a tanier , čím poškodenej XXXXX spôsobil  zranenie, a to  pomliaždenie ľavej spánkovo-temennej oblasti hlavy s tržnou cca 0,1 cm ranou s dobou liečenia do 7 dní.

Hore uvedený skutkový stav bol v prípravnom konaní preukázaný nasledovnými dôkazmi :

Svedkyňa - pošk. XXXXX (č.l. 30-32) vo svojom výsluchu z 20.12.2014 uviedla, že je v rozvodovom konaní s manželom obv. XXXXX, s ktorým žije v trojizbovom byte v Košiciach - Šaci na XXXXX Dňa 19.12.2014 po prvotnom útoku obvineného v obedňajších hodinách sa asi po dvoch hodinách vrátila do bytu. Opätovne sa začala s manželom hádať, keďže tento bol ešte stále pripitý. Obvinený odišiel do kuchyne, odkiaľ zobral stolovú lampu so sklenenou guľou a od dverí ju do nej hodil, pričom ju trafil do hlavy. Tá guľa je z tvrdeného skla a to jej rozbilo hlavu na temene, na ošetrení jej ranu zašili jedným stehom.  Následne do nej hodil ešte aj tanier. Po tomto útoku ihneď zavolala políciu asi o 19.15 hod.

V ďalšom výsluchu (č.l. 33-38) zo dňa 10.02.2015 už poškodená uviedla, že obidvaja mali vypité, dokopy s manželom vypili asi 4 litre vína. Asi okolo 14.00 hod jej manžel vulgárne nadával a ona mu to opätovala. Avšak vyhrážky ako predtým uvádzala tam nepadli, to bola jej fantázia. Ona mu takisto nadávala. Po tejto hádke utiekla k susedke, nie preto, aby mala strach o svoj život a zdravie, ale len preto, lebo ho pozná a chcela, aby sa ukľudnil. Po návrate domov sa akože zase pochytili a začali sa hádať, avšak nepadli žiadne vyhrážky. Ako ležala, zobral z kuchyne stolovú lampu zo starého šijacieho stroja a túto hodil po nej, ale ju netrafil. Keď chcela odísť z bytu, oboma rukami ju chytil za ramená, len ju tak sotil a potom dostala balans a spadla medzi kuchyňu a obývačku, v dôsledku čoho si udrela ľavú časť hlavy a mala odreté ľavé predlaktia a trochu odretý nos. Nie je pravdou, aby ju manžel bil päsťami do hlavy, rúk a nôh. Čo sa týka umelohmotnej tyče, išlo o tyč s metlou, ktorá bola ľahká.

Za účelom vyšetrenia duševného stavu obvineného boli do trestného konania pribraté dve znalkyne z odboru zdravotníctvo a farmácia, odvetvia psychiatria, a to XXXXX a XXXXX. Vo svojom znaleckom posudku č.l. 68-84 uviedli, že u obvineného zistili škodlivé užívanie alkoholu, ale nezistili príznaky vážnej duševnej choroby. V čase skutku obvinený vedel rozpoznať spoločenskú nebezpečnosť svojho konania a vedel svoje konanie ovládať. Bol síce pod vplyvom alkoholu,  ale v jednoduchej opilosti, pri ktorej sú rozpoznávacie a ovládacie schopnosti znížené v nepodstatnej miere a vlastným zavinením.  U obvineného nezistili prítomnosť príznakov, ktoré by svedčili pre závislosť od alkoholu alebo iných drog. Zistili nadužívanie resp. škodlivé užívanie alkoholu, ktoré však nedosahuje stupeň závislosti, pretože nie sú prítomné hlavné príznaky závislosti. 

Za účelom posúdenia vzniknutých zranení, mechanizmy ich vzniku a určenia doby  liečenia  bol do trestného konania pribratý znalec z odboru zdravotníctva XXXXX. Vo svojom znaleckom posudku ( č.l. 55-67)  uviedol, že poškodená utrpela okrem iného zranenia, aj pomliaždenie ľavej spánkovo-temennej oblasti hlavy, s tržnou cca 0,1 cm ranou. Posudzované zranenia kvalifikuje ako ľahké zranenia s dobou liečenia do 7 dní. Tieto zranenia vznikli tupou silou, v prípade fyzického napadnutia -  bitky, ide o typický následok úderu zovretou päsťou,  úderu tupým predmetom, nárazu na hranu tvrdej podložky. Ide o ľahké zranenie s dobou liečenia a prípadnou dobou práceneschopnosti do 7 dní.   

Pravdivosť vyššie uvedených skutočností potvrdzujú aj listinné dôkazy - zápisnica o zadržaní a obmedzení osobnej slobody ( č.l. 6 ), zápisnica o ohliadke miesta činu  s fotodokumentáciou ( č.l. 44 - 47 ) a lekárske potvrdenie ( č.l. 85 ). 

Obvinený vo svojom výsluchu (č.l. 23-27) uviedol, že možno svojej manželke nadával, ale v žiadnom prípade sa jej nijako nevyhrážal. Zo spáchania skutku sa necíti byť vinný, lebo ho nespáchal. Nie je pravdou, aby manželku udieral akýmkoľvek predmetom do tela, len ju chytil oboma rukami za ramená, pretože doňho stále dobiedzala a nadávala mu.  Nevie ako spadla, nevidel to. 

Počas konfrontácie medzi ním a poškodenou (č.l. 28-29) využil svoje zákonné právo a odmietol vypovedať.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    

Po vykonaní dôkazov a ich právnom posúdení  mám za to,  že obvinený sa síce dopustil skutku uvedeného vo výrokovej časti tohto uznesenia, avšak tento skutok nemožno právne kvalifikovať ako trestný čin ublíženia na zdraví podľa §  156 ods. 1, ods. 2  písm. a) Trestného zákona.  K hodnoteniu dôkazov je nutné uviesť, že  výpoveď poškodenej z 10.02.2015 považujem za účelovú. Vo svojom prvotnom výsluchu poškodená podrobne opísala celý priebeh protiprávneho konania, čo korešponduje aj so závermi znaleckého posudku XXXXX a lekárskym potvrdením.  

Vychádzajúc zo záverov znaleckého posudku z odboru zdravotníctva, ktorý spracoval XXXXX, vyplýva , že v prípade  pomliaždenia ľavej spánkovo-temennej oblasti hlavy, s tržnou cca 0,1 cm ranou, ide o ľahké zranenie s dobou liečenia a prípadnou dobou práceneschopnosti do 7 dní.   Mechanizmus vzniku tohto zranenia korešponduje s tvrdením poškodenej vo výsluchu z 20.12.2014, kde uviedla, že obvinený odišiel do kuchyne, odkiaľ zobral stolovú lampu so sklenenou guľou a od dverí ju do nej hodil, pričom ju trafil do hlavy. Tá guľa je z tvrdeného skla a to jej rozbilo hlavu na temene.

Vzhľadom na vyššie uvedené nemožno spôsobené zranenie  po právnej stránke vyhodnotiť ako ublíženie na zdraví podľa § 123 odsek 2 Trestného zákona.  

Z týchto dôvodov bol obvinený , jeho obhajkyňa a poškodená vyrozumení o zmene právnej kvalifikácie v tom smere, že protiprávne konanie obvineného nebude v ďalšom konaní právne posudzované ako trestný čin ublíženia na zdraví podľa §  156 ods. 1, ods. 2  písm. a) Trestného zákona. 
 	
	Na strane druhej je potrebné uviesť, že protiprávnym konaním obvineného mohlo dôjsť k spáchaniu priestupku  proti občianskemu spolunažívaniu. 

	Podľa  § 214 ods. 1 Trestného poriadku prokurátor postúpi vec inému orgánu, ak výsledky skráteného vyšetrovania ukazujú, že nejde o trestný čin, ale ide o skutok, ktorý by mohol byť priestupkom.    

	Vzhľadom na vyššie uvedené skutočnosti bolo potrebné rozhodnúť tak, ako to vyplýva z výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Andrej Šaro
prokurátor